कुनै धर्मविशेषमा नभई प्रकृतिपूजामा विश्‍वास राख्‍ने दार्चुला, व्यासीका गोपालसिंह बोहरा समानुपातिक तर्फ नेकपा-एमालेका सभासद हुनुहुन्छ। ६५ वर्षीय बोहरा नेपाली सेनामा ३५ वर्ष सम्म सेवा गरेर सहायक रथी पदबाट २०५५ सालमा अवकाश लिएपछि २०५७ सालदेखि पार्टी राजनीतिमा सक्रिय हुनुभएको हो। उहाँले संयुक्त राज्य अमेरिकामा सुरक्षा गार्डका रूपमा समेत काम गरिसक्नुभएको छ। बोहरा हाल एमाले काठमाडौं-दार्चुला सम्पर्क मञ्चका सदस्य हुनुहुन्छ। त्रिभुवन विश्वविद्यालयबाट विज्ञानमा स्नातक गोपालसिंह बोहरा एक छोरा, एक छोरीका पिता हुनुहुन्छ। समाजसेवामा रुचि राख्‍ने उहाँका लेख-रचनाहरू पत्रपत्रिकामा प्रकाशित हुँदै आएका छन्। उहाँले व्यासी भाषा सम्वन्धी शव्दकोष (व्यासी सौका आधारभूत शव्दकोष) (नेपाली र अङ्ग्रेजी) तयार गर्नुभएको छ। बोहराले संविधानसभामा सबै नेपालीको अधिकार सुनिश्चित गर्ने र आदिवासी-जनजाति-पिछडिएको वर्गलाई मूलधारमा ल्याउन केही समयसम्म आरक्षणको व्यवस्था गर्ने मुद्दाहरू प्रमुखतासाथ उठाउने अठोट गर्नुभएको छ। सभासद बोहरा भन्नुहुन्छ- ""सेनाबाट अवकास लिएपछि समाजसेवा गर्ने अभिप्रायले दार्चुला जिल्ला जाँदा पार्टीसँगको आवद्धता विना काम गर्न सम्भव नहुने देखेपछि एमालेमा प्रवेश गरेको हुँ। कांग्रेस प्रजातान्त्रिक पार्टी भए पनि त्यसमा आन्तरिक प्रजातन्त्र नभएको तर एमालेमा आन्तरिक प्रजातन्त्र रहेको देखेर यसमा आवद्ध भएको हुँ।

प्यागोडा वास्तुकलाको एक निर्माण शैली हो । यो निर्माण शैलीमा भवनहरुमा तलै पिच्छे पाली निकालेर बनाइन्छ । यो निर्माण शैली नेपाल, भारत, म्यानमार, इण्डोनेशिया, थाइल्याण्ड, चीन, जापान, कोरिया, भियतनाम लगायत एसियाली देशहरूमा प्रयोग भएको पाइन्छ ।

वि.स १८२१ को भाद्र महिनामा शुरप्रताप शाह, दलजित शाह र श्री हर्ष पन्तको नेतृत्वमा किर्तिपुर माथि दोर्श्रो आक्रमण भयो। यस युद्धमा पनि किर्तिपुरलाई पहिले जस्तै उपत्यकाबाट सैनिक सहयोग प्राप्त नभए पनि किर्तिपुरका जनताले गोर्खाली सैनिकलाई गोपुर किल्ला तोडी किर्तिपुरमा प्रवेश गर्ने मौका दिएनन। यस युद्धमा किर्तिपुरद्वारा निशाना लगाइएको तिरबाट शुरप्रतापको आँखा फुट्नुका साथै अन्य केहि फौज फर्कन वाध्य भए।

ज्ञान आदान प्रदानको सिलसिला जारी राख्न र ई-लाईब्रेरीको क्रियाकलाप द्रुतगतिमा लैजाने उदेश्यले अहिले के.यु.ओ.एस्.सीले पुल्चोक क्याम्पसका स्वयम्सेबक हरुलाई यस अभियानमा हातेमालो गरिरहेको छ।

सिद्धान्त लोहनी (जन्म २ मार्च १९९५), नेपालको राष्ट्रिय क्रिकेट टिमबाट खेल्ने खेलाडी हुन्। लोहनी दाहिने हाते बल्लेबाज र लेग ब्रेक हुन्। यिनले कम समयमा नै क्रिकेट प्रेमि तथा अन्तराष्ट्रिय क्रिकेट जगतको मन जितिसकेका छन्। २०१५ विश्व ट्वान्टी ट्वान्टि छनोट प्रतियोगिताको नेपालको समुह चरणको अन्तिम खेलमा जर्सि बिरुद्ध राष्ट्रिय टोलीबाट डेब्यु गरेका उनले भारतिय कप्तान महेन्द्र सिंह धोनीको स्टाईलमा रहेको हेलिकप्टर सट हानेर बिश्व जगतको ध्यान केन्द्रित गराएका हुन्। नेपाल उक्त प्रतियोगिताबाट बाहिरीय पनि लोहनीको हेलिकप्टर सट धेरैले मन पराएर र हेरेर उनले एक खेलमात्र खेलेपनि आईसिसिको तर्फबाट मेन अफ द सिरिजको खिताब जित्न सफल भए।

लजावती (पत्रिका) एक नेपाली भाषाको पत्रिका हो। यो पत्रिकाको सम्पादन कार्य पूर्णवहादुर थापाद्वारा भएको छ। यो पत्रिकाको प्रकाशक सं. स्वयम हो। यसको प्रकाशन ललितपुरमा मासिक २०२८ भदौमा प्रकाशित भएको थियो।